ລາຊີນີ ເພງດິສໂກ້ ເຖິງແກ່ມໍລະນະກຳ
Donna Summer ລາຊີນິເພງດິສໂກ້ ເຖິງແກ່ມໍລະນະກຳແລ້ວ ຮວມອາຍຸໄດ້ 63 ປີ
ນັກຮ້ອງທີ່ມີຊື່ສຽງໂດ່ງດັງ Donna Summer ຊຶ່ງເປັນທີ່ຮູ້ກັນແກ່ຄົນສ່ວນຫຼາຍວ່າ ລາຊີນີ ເພງດິສໂກ້ຫຼື Queen of Disco ນັ້ນ ໄດ້ເຖິງແກ່ມໍລະນະກຳແລ້ວ ນາງ Summer ທີ່ໄດ້ຮັບລາງວັນ Grammy ຫ້າຄັ້ງ ໄດ້ເຖິງແກ່ມໍລະນະກຳໃນວັນພະຫັດ ວານນີ້ທີ່ລັດຟຣໍລິດາ ຮວມອາຍຸໄດ້ 63 ປີ ບັນດາຜູ້ທີ່ຢູ່ໃກ້ຊິດກັບນາງກ່າວວ່າ ນາງໄດ້ຕໍ່ ສູ້ກັບໂຣກມະເຮັງໃນປອດມາເປັນເວລາດົນນານສົມຄວນແຕ່ວ່າພະຍາຍາມປົກປິດພະຍາດ ຂອງນາງໄວ້ເປັນເລື້ອງສ່ວນຕົວ ນາງ Summer ໄດ້ກ້າວຂື້ນມາເປັນດາຣາທີ່ມີຊື່ສຽງໃນຊຸມປີ 1970 ດ້ວຍເພງຍອດນິຍົມ Hot Stuff, Bad Girls ແລະ Last Dance ທີ່ຊ່ວຍບົ່ງບອກເຖິງຍຸກສະໄໝຂອງດິສໂກ້ ນັ້ນ ນາງໄດ້ເກີດມາ ໂດຍມີຊື່ວ່າ Donna Gaines ໃນວັນທີ 31 ເດືອນທັນວາປີ 1948 ທີ່ ນະຄອນ Boston ລັດ Massachusetts ຢູ່ໃນຄອບຄົວທີ່ເຂັ່ງຂັດທາງສາສະໜາແລະ ການຮ້ອງເພງຂອງນາງເລີ້ມມາແຕ່ອາຍຸຍັງນ້ອຍຈາກການຮ້ອງເພງໝູ່ຢູ່ໃນວັດ ນາງໄດ້ຍ້າຍໄປຢູ່ຢູໂຣບໃນທ້າຍຊຸມປີ 1960 ບ່ອນທີ່ນາງໄດ້ເປັນຕົວເອກ ຂອງບໍລິສັດ ເພງເຢຍລະມັນ ທີ່ມີຊື່ວ່າ "Hair" ແລະຮຽນເວົ້າພາສາເຢຍລະມັນ ໄດ້ຢ່າງລ່ຽນໄຫລ ນາງ Summer ໄດ້ກັບຄືນມາສະຫະລັດອີກແລະໄດ້ກໍຮັບຄວາມນິຍົມຊົມຊອບຈາກປະ ຊາຊົນດ້ວຍຄວາມສໍາເລັດ ໃນປີ 1979 ດ້ວຍການອອກເພງໃໝ່ໃນຊຸດ "Bad Girls " ເພງຂອງນາງຍັງສືບຕໍ່ໄດ້ຮັບຄວາມນິຍົມມາຈົນເຖິງຊຸມປີ 1980 ຮວມທັງເພງ "She Workds hard for the Money” ຫຼື “ລາວເຮັດວຽກໜັກເພື່ອເງິນ ” ທີ່ອອກໃນປີ 1983 ນາງ Summer ໄດ້ແຕ່ງງານກັບນັກຮ້ອງ ພ້ອມທັງເປັນນັກປະພັນເພງ Bruce Su- dano ໃນປີ 1980 ຄູ່ຜົວເມຍທັງສອງມີລູກດ້ວຍກັນສອງຄົນ ປະທານາທິບໍດີ Barak Obama ກ່າວວ່າ ທ່ານພ້ອມດ້ວຍສັດຕີໝາຍເລກນຶ່ງ ທ່ານ ນາງ Michelle Obama ມີຄວາມເສົ້າສະຫລົດໃຈ ກ່ຽວກັບການຈາກໄປຂອງນາງ Summer ແລະຮ້ອງນາງວ່າ ຜູ້ມີຊື່ສຽງທີ່ລືມນໍ້າສຽງບໍ່ໄດ້